LidanRubinov/Halacha-QA huggingface dataset:
שאלה: חינוך פתוח לעומת חינוך סגור: הרב. ישנה דילמה חינוכית מאוד נפוצה. בין "חינוך פתוח" לבין "חינוך סגור". זא"מ לדוגמא אם הורה רוצה למנוע מן הילד שלו לראות מראות לא צנועים, יש שיגידו (יותר מצוי בציבור החרדי) לסגור כל פתח שעלול להראות מראה לא צנוע, להרחיק מהטלוויזיה ומהרחוב ככל האפשר. לעומת זאת יש שיגידו שעדיף שהילד ייחשף לכך במידה מסוימת, כדי שלא יגדל עם סקרנות, ובבגרותו יתפרץ לשם בבת אחת ויתפקר(יותר מצוי בציבור הדתי לאומי). הייתי שמח לשמוע את חוות דעת הרב בעניין, כיצד עדיף לנהוג. וכן אם הרב יוכל להפנות אותי למקורות נוספים להרחבה בעניין.
תשובה: שתי הדרכים אינן נכונות, וכפי שהדריך הרמב"ם ללכת בדרך האמצע שהיא דרך ד, והיינו ללמד את עצמנו להיות ישרים. ישנם שני גבולות, עליהם אין ספק ואין פשרה. הגבול הראשון הוא ההלכה. דהיינו כל מה שכתוב בשו"ע ובנושאי כליו. אולם יש גם גבול שני חשוב לא פחות, והוא מניעת הדברים המביאים לקלקול גם אם אינם אסורים בפני עצמם. לדוגמה, ראיית דמויות על מסך אינה פעולה שיש בה איסור עצמי בשו"ע. אין איסור לשבת ולהביט במסך. אולם כיוון שהמסך בימינו ממכר, אזי זו פעולה שגורמת לקלקול ולניוון ויש להמנע מלעשותה כמנהג. בנוסף, התוכן במסכים בימינו הוא של עריות ואלימות, לשון הרע ועניינים נכריים. ולכן במצב הנוכחי אסור גם מן הדין להביט בערוצים מסחריים. מי שיושב ורואה סרטים ותכניות כאלו, עובר על איסור תורה של  לא תתורו אחרי לבבכם ואחרי עיניכם. ולפיכך מציאות מכשיר טלויזיה בבית הוא שחרור אריה רעב מול הטרף, והחכם לא יעשה כן בביתו אם מרחם על ילדיו. זאת לא מפאת הפחד או הרצון לשמור על הילד תם וטיפש, אלא מפאת המציאות הברורה שמבט בכאלה דברים הוא דבר אסור וגם עצם סגנון הצפיה הוא דבר ממכר עד קלקול ודאי. מאידך, יש לפתוח את אפיקי הדעת של הילדים, לכל מה שטוב בעולמנו. ליופי ולמוסר, לטבע ולטכנולוגיה, לנופים ולהסטוריה. זאת יש לעשות בשום שכל, בפיקוח ומתוך מגמת התורה, דהיינו שהכל מגיע והכל מוביל לתגבורת ירא"ש ואהבת הבורא יתע. ממידת הזהירות שלא יהא זהיר יתר על המידה (מסילת ישרים), ואין להתפחד אלא להזהר (מידות הראי"ה), דהיינו עלינו להיות מדריכים ומלווים לקראת הפגישה עם הבריאה בעדינות ובזהירות שאין סותמת את בארות התודעה של נפש הילדים. בנוסף, התורה עצמה גורמת לבריאות הילד. הסברת המיניות צריכה להיות בגיל שש, כאשר ההורים לומדים עם הילד את הבריאה ואת הפסוק האדם ידע את חווה אשתו. יש להסביר הכל, בנחת ובקדושה, ולהדגיש שהגוף הוא טוב כשמשמש לעשיית הצו האלוקי המוסרי, להרבות חיים בעולם ולאהוב את הבעל או האשה. במהלך ההתבגרות יש ללוות את הילדים, ולהדגיש את ענייני התורה המאירים את חייהם, כגון היחס לתמימות והיחס לחטא, היחס לתשובה והיחס לטבע. הגישה כלפי רוע מחד וכלפי גופניות מאידך. הכל ממאמרי ח והדרכתם.
שאלה: הכשרת סכין: שאלה עקרונית האם ניתן להכשיר סכין שחלקו מתכת וחלקו פלסטיק? והאם יש צורך להכשיר סכין פרווה שנגע בגבינת קוטג או שהוא עדיין פרווה לפי הספרדים?
תשובה: א. כן, ע"י הגעלה. ולפני כן, בחיבור בין הכת לברזל יש לנקות היטב עם קיסם, ולשפוך בחריף חומר חריף פגום כגון אקנומיקה. ב. אין צורך, אולם יש להמנע מלכתחילה להשתמש בכלי בשרי לחלב קר
שאלה: עדים פסולים בחתונה: מתברר שעל הכתובה חתומים כעדים אב ובנו. האם הכתובה כשרה?
תשובה: אינה כשרה, ויש לעשות מיד כתובה חדשה. בנוסף יש לברר היטב האם הם העידו גם בקידושין, שאם כן יש להתחתן שוב בקידושין כשרים במקרה שייחדו אותם לעדות כפי הנהוג.
שאלה: כשרות שומשום: האם צריך כשרות על שומשום או שכיון שהוא גדל בחו"ל אין צורך ומספיק לברור.
תשובה: לא צריך כשרות על גרגרי שומשום. עיין עוד
שאלה: בירה מיתוס: ברשותי הבירה הנל תוצרת יוון הכשר הרב אליהו שטרית האם בירה צריכה הכשר האם הנל מוכר ואמין בהכשר
שאלה: בירה מיתוס: ברשותי הבירה הנל תוצרת יוון הכשר הרב אליהו שטרית האם בירה צריכה הכשר האם הנל מוכר ואמין בהכשר
תשובה: איננו מכירים את ההכשר הזה. איננו אומרים חלילה שהוא לא טוב אלא פשוט לא מכירים. כיום יש בערך 500 הכשרים בעולם, ולא כולם מוכרים.
שאלה: ברכת המזון: כבוד הרב למיטב ידיעתי, אסור לאכול בעמידה או הליכה, גם מפני כבוד לאוכל שנתן לנו קדוש ברוך הוא, גם זה לא טוב למערכת העיכול וגם מפני שאמורים לברך ברכת המזון באותו מקום שבו התחלנו לאכול וברכנו על האוכל. אז, אם כך האם מותר לאכול באוטו או תחבורה ציבורית, כי המקום ישיבה לא משתנה אך מקום גאוגרפי כן? מראש והמשך יום טוב
תשובה: אין משמעות למקום הגאוגרפי אלא רק למקום הישיבה. אין הבדל אם אוכלים בבית, במכונית, במטוס ברכבת או באניה, או אפילו ברכיבה על חמור.
שאלה: המשך בגידה: אישה נשואה שבגדה בבעלה עם גבר נשוי אחר, והודתה לבעלה על כך, והוא מחל לה בלב שלם. האם יכולים להשאר נשואים??
תשובה: מעיקר הדין אל לו לבעל להאמין אלא אם כן יש לו ראיות לזה. אך אם האמין לדבריה בכל זאת, אסורה עליו. אולם כיוון שיש חרם דרבינו גרשום שאסור לאדם לגרש אשתו בעל כרחה, חוששים שמא נתן עיניו באחרת ולכן מאמינה כדי לגרשה. ולפיכך בימינו לדעת חלק מהראשונים והאחרונים גם אם הבעל אומר שמאמין, אין חובת גירושין. לכן למעשה ראוי לפנות עם פירוט העניין ולא רק שאלה כללית. מחילתו אינה שיקול הלכתי, אלא אם חזר בו או חזרה בה מההודאה שכך היה מעשה.
שאלה: עורלה באבוקדו: רציתי לברר האם יש בעיות עורלה באבוקדו כעת?
תשובה: מחלקת המצוות התויות בארץ של הרבנות הראשית אומרת שבכל מקום שיש הכשר, ואף הכשר של כשרות רגילה, אין שום חשש ערלה. אולם בבתי עסק שאין כלל וכלל הכשר, יש בזמן הזה (חודש כסלו תשע"ו שהוא שנה של מוצאי שביעית) חשש גם של שביעית וגם של ערלה. ולכן יש לרכוש אך ורק במקומות עם תעודה כשרות בתוקף.
שאלה: קושיות:! יש לי שאלה קטנה לגבי הבריאה, השמש נבראה אחרי הצמחים, איך הצמחים שרדו בלי שמש? ובפסוקים הראשונים נאמר שהשם קרא לאור יום ולחושך לילה. למה זה גם לא מובהר לגבי הערב והבוקר?
תשובה: עייני רש"י, לא לימד המקרא ר המוקדמים והמאוחרים כלום. ועייני רמב"ן שכתב שמפשט הבריאה אין ללמוד דבר על השאלה כיצד נבראו השמים והארץ משום שסוד עמוק הוא ואינו מובן מן המקראות ויודעיו חייבים להסתירו. לפיכך אין להקשות כיצד היו ימים טרם יום ד בו נבראו מאורות, או כיצד גדלו צמחים טרם היתה פוטוסינתזה. שכל דברים אלו חסרים בכתובים, והמקרא רק בא ללמדנו שלוש עקרונות יסודיים- ד  אינו שמים וארץ, הבעלות על א"י היא מצד הבורא לעמו, ד  ברא את העולם. ובסוד יש עומקים רבים לפרשת בראשית בנוסף לזה.
שאלה: מיהו הזיווג ההגון בשבילי?: איך אני יודעת מיהו הזיווג ההגון בשבילי שאיתו בעזרת ה אתחתן ואקים משפחה?! זאת שאלה שבאמת מעסיקה אותי לא בקטע בלח"י אלא בקטע של רצון לבעל צדיק וירא שמיים. זהו נושא שמטריד אותי המון בתור אחת שעוד מעט מתחילה לחיות את החיים מחוץ למסגרת בית ספרית. וערב טוב
תשובה: לך פונה יקרה, אחת הבחירות היותר משמעותיות שלנו בחיים היא בן הזוג שלנו, האדם שאיתו נקים בית בע"ה. זה כל כך משמעותי עד שמאוד מובן המתח והרצון שלך לשאול על כך הרמב"ם בשמונה פרקים (פרק שמיני) מברר בדיוק את הנושא הזה, ומדבר על כך שבעצם הכל תלוי בך!! הוא מדבר על בחירה חופשית ומוכיח למה מוכרח שתהיה בחירה חופשית לאדם, (אחת מההוכחות היא שאחרת אין ערך לכל מצוות התורה ולשכר ועונש כי אם הכל ידוע מראש אז גם זה לא תלוי באדם אם הוא יקיים מצוות או לא ואז איך אפשר להעניש אותו על כך) הוא ממשיך ומדבר על עניינים שנראה לאנשים שאין בהם בחירה חופשית וזה לא באמת ככה, ואחד מהעניינים זה נושא הזיווג. הוא אומר שלא ייתכן שבדבר שיש בו מצווה לא תהיה לאדם בחירה חופשית. כך לדוגמא אם כהן מתחתן עם גרושה הוא עובר עבירה, כי התורה אוסרת על כך, אז מה נגיד, שזה לא תלוי בו כי בנושא הזה אין בחירה חופשית?? הוא ממשיך ומתאר שלפי המעשים של האדם כך יהיה הזיווג שלו. ולשאלתך, ככל שאת תהיי יראת שמים ומשתדלת ומתאמצת להיות עובדת ה, כך בע"ה החתן שלך יהיה כזה. וכדי להיות כזו אני ממליצה לך להיות קשורה תורה, לשיעורי תורה ולתלמידי חכמים ולהשתדל להימצא בחברה שתיבנה אותך מבחינה תורנית. מה גם, שאם את כבר חושבת על זה ומוכנה להקים בית אולי כדאי לחכות לסיום הלימודים ולהגיד זאת לאנשים שמכירים אותך, אולי כבר אז הם יוכלו להכיר לך מישהו שמתאים לך. עם זאת, צריך הרבה לברר ולבדוק, להשתמש בכח השכל שהקב"ה נתן לנו כדי לוודא שבאמת הבחור שאת נפגשת איתו הוא הבחור שאיתו את רוצה להקים בית, ומעבר לכך, לאחר שהגעת להחלטה, להאמין בסייעתא דשמיא, במסלול שהקב"ה מועיד לך בעולם, מסלול שכולו בשביל שתוכלי לעבוד את ה. ולההתפלל על כך, שתזכי לראות ולחוש את הטוב שבדרך הזו זאת באופן ממשי. אני יודעת שזה מורכב, כי יש פה גם אמונה ביכולת הבחירה שלך שתלויה במעשייך, ובשלב מתקדם יותר, במסלול המיוחד שלך בעולם. ואני בטוחה שהקב"ה רואה את המאמצים שלך ויעזור לך למצוא את החצי השני שמתאים בדיוק לרמתך ולמדרגתך. בהצלחה רבה! נעמה, את מוזמנת לפנות אלי למייל, tepernaama gmail.com
שאלה: כיסוי ראש - מדוע: רציתי לדעת מהי הסיבה שנשים צריכות לחבוש כיסוי ראש אחר החתונה? אם זה כדי להגדיר את האישה כנשואה אז למה גבר שהתחתן לא מחוייב גם באיזשהו סממן חיצוני? (במיוחד היום שיש הרבה יותר נשים מגברים, זה יכול לגרום למישהו לרצות מישהו שכבר נשוי) אם זה כדי להשאיר את שערה של האישה כדי שתתקשט בו לפני בעלה אז מדוע יש הידור בלכסות את הראש גם בבית ואף בחדר השינה (והרי יש את הסיפור על קמחית)? שמעתי גם סברה שזה כדי שהאישה תראה יותר מכובדת (אולי לא הבנתי את הסיבה נכון אבל היא קצת פחות נשמעת לי, היא יכולה פשוט לשים בגד מכבד או חליפה.) אני מקווה לתשובה אשרתיישב לי את הדברים כמו שצריך ותסדר את השכל בעז"ה, :)
תשובה: עייני בקישורים להלן:
שאלה: האם מותר קשר שהוא לא רשמי בגיל הנעורים?: כבר המון זמן יש ילדה בגילי שכשאני רואה אותה זה עושה לי משהו, אני לא יודע להסביר. עכשיו אני יודע וקראתי על כל העניין של חברה בגיל צעיר, אבל השאלה שלי היא כזאת: האם מותר ליצור קשר עם אותה ילדה לא בקשר רשמי של חברים-חברים, אלא פשוט חברים טובים שמדברים מידי פעם, וצוחקים ודברים כאלה?
תשובה: יקירי! מתנצל על האיחור בתשובה בעקבות העומס אני אומר פעמים רבות: אהבה זה דבר חיובי ולא רק חיובי אלא גם מוכרח, טוב ויפה, בפרט בגיל הנעורים זה דבר יפה וחשוב, יש הרבה פסוקים שהמשילו את אהבת ה  לישראל כאהבת נעורים, "זכרתי לך חסד נעורייך אהבת כלולותייך". ודווקא בגלל שזה יפה וחשוב ובסיסי, בעיקר כדי להעמיד בית נאמן בישראל, חשוב שהאהבה הזאת תגיע בזמן ובמקום הנכון, נכון שיש באהבה רגש, אבל אהבה זה דבר יותר עמוק, יותר בנוי, יש גם התמסרות אחד כלפי השני, אחריות, אהבה זה דבר יקר מדי כדי להקדים את זמנו. לא רק אוהבים "ממבט ראשון", זה טוב לטלנובלות ולסרטים שמפרקים בית כל שני וחמישי, בגלל שהם "רק התאהבו", אין פה בנייה ואין מטרה, אם זה רק שיהיה לי טוב ונעים, זה לא המטרה, זה לא נקרא לאהוב, בפרט בגיל הזה, פעם באמת, האהבה שהייתה בגיל הנעורים, הייתה מוכשרת דייה כדי להעמיד בית ולהתחתן, כמו סבתא שלי שהתחתנה בגיל 16, אבל השתנו דורות והטבעיים, אתה לא נשמע לי נער שרוצה להתחתן עכשיו, יש לך עוד כמה דברים לעבור בדרך, ולכן יש איזה פער בין מה שאתה באמת מרגיש (ואני ח"ו לא בא לבטל את זה, זה הרגשה שבאה בגיל הזה), לבין היכולת לממש אותה במלוא מובן המילה. ולכן, הכוח הזה שיש לך כעת, תנתב אותו לעבודת ה, לעשייה, לחסד, לנתינה, ליצירה, כוחות הנעורים הם גדולים ויש לתת להם לפרוץ לעשייה חיובית. ובבא העת כשתבנה את עצמך, ותחליט להקים בית אז הרגש של האהבה שזה היסוד לשאר המשך הבנייה יהיה נקי יותר וכך הבנייה תהיה יותר טובה. יש משיכה חזקה ואהבה גדולה בגיל הנעורים אל המין השני, וזה צריך הרבה שמירה, לא סתם ח שמו לנו גדרות לשמור על עצמנו, כי זה דבר קדוש ולא דבר שלילי, דיבורים ושיחות יגלשו מהר מאד לקלות ראש וצחוקים וגם שיחות אל תוך הלילה ומהר מאד תמצא את עצמך בקשר רשמי, וכל הדבר הזה בכלל צריך שמירה לשמירה, ואל תגיד "לי זה לא יקרה" זה קורה לטובים ביותר, רק פה ורק שם ומהר מאד תגיע לידי ניסיונות, לא כדאי לשחק עם זה. ולכן מה שאני מציע, אני מבין שאתה בתנועת נוער ויש ילדה בשבט, אני מבין שבמפגש יש הרבה מתחים רגשיים, ובטח אתה לא תרצה לעזוב, אז מה שאני מציע זה: דבר ראשון, לבנות את עצמך ולהתרכז כעת בעשייה ובנתינה. במקביל וזה דבר שני, להתייחס אל הילדה בגילך כמו כולם בשווה, כאילו אין ביניכם משהו מיוחד, תנסה להוריד את המתחים. ואולי בעתיד בגיל הנישואין היא תהיה גם שלך, ואולי לא, העיקר שאתה תמצא את האחת שלך, בזמן הנכון והראוי. מבין אותך ומאחל לך הצלחה חן אם תרצה לפנות אלי באישי chencorcos gmail.com
שאלה: כיסוי ראש: כבוד הרב כידוע רווקה לא שמה כיסוי ראש ונשואה - כן. ומה לגבי גרושה או אלמנה, האם הן מחוייבות? והאם זה משנה אם הן אשכנזיות או ספרדיות? מראש והמשך יום טוב
תשובה: עייני בקישור
שאלה: בחירת שם לתינוק: בעזרת השם בימים הקרובים אני צריכה ללדת בן בכור, אנחנו רוצים לקרוא לו בשם שיהיה בו אזכור של האות הראשונה מהשם של סבו ( ) של בעלי (ולרי) שהיה אדם אהוב ומצליח. חשבנו על השם ויאל. השאלה היא האם יש משמעות לשם זה? בעיקר מתלבטים לגבי המשמעות של החלק הראשון של השם (וי). מראש ובשורות טובות.
תשובה: אינני מבין בנושא למיטב הבנתי המילה  וי  הכי קרובה למילה  וי  בעברית שמבטאת צער. קשה למצוא שם בעברית באות  ו. מציע לכם לחפש שם שפותח באות אחרת. זכרון השם של סבא יהיה באותיות שבהמשך השם. לצורך בחירת שם עיינו בקישור להלן ובקישורים הנזכרים שם בסוף. מזל טוב בעזרת ד!
שאלה: חללה לכהן: האם בחורה רווקה אבל אינה בתולה מותרת לכהן ואיך היא נקראת בהלכה
תשובה: לשואלת רווקה שאינה בתולה אינה אסורה לכהן, אלא אם כן היתה עם מישהו שאסור לה להתחתן איתו כגון קרוב משפחה או גוי. ויש בכך פרטים רבים. אפי קיציס
שאלה: גיהנום: הגיהנום זה מקום שבו יש המון אש שדים והשטן? אני שומעת המון מחלוקות לגבי הגיהנום. יש כאלה שאומרים שזו לא אמונה שקיימת ביהדות ושהגיהנום הוא על שם גיא בן הינום שזה נמצא בארץ ובו היו אנשים חוטאים. ויש כאלה ששוללים את האימרות האלו שציינתי ושהם מחשבות כפירה ושטויות ושהגיהנום זה מקום אליו נשלחים חוטאים.
תשובה: גהנם הוא מדריגת העונש של החוטאים לאחר מיתתם, מבחינה רוחנית. גיא בן הינם הוא מקום בנחל קדרון, כיום מול מרכז בגין. שם היתה העברת ילדים למולך. שני הדברים אמת, ואינם סותרים.
שאלה: חברת גיוס אנשים בשבת: אחותי בחורה דתיה שעובדת בחברת כוח אדם. מתוקף תפקידה, היא נדרשת לגייס אנשים לעבודות שבהן מוכרחים העובדים לעבוד משמרות בשישי בערב ושבת. האם מותר לה לגייס עובדים שיעבדו בשבת?
תשובה: אם הדבר ודאי, והעבודה היא מן האסורות בשבת, אסור.
שאלה: הריון: האם כשאישתו של בני בהריון האם יכולים הם לספר את הבשורה המשמחת להוריו והורייה
תשובה: מבחינה הלכתית פשוטה לא מצאתי איסור או מגבלה כלשהי מלספר. יש נמנעים משום עין הרע. יש נמנעים מחשש שאם יהיה קושי או סיבוך יצטרכו לשתף גם בכך. הרי בסופו של דבר אחרי זמן מה כולם רואים.
שאלה: כשרויות ירקות עלים: לא ראיתי עדכון מן התקופה האחרונה. רציתי לדעת אם ניתן לאכול ירקות עלים מתוצרת קטיף הארץ. (י. ש. ירקות עלים)
שאלה: מעשר כספים: היי ערב טוב, א. רציתי לדעת האם ניתן לעשר בשווה כסף ולא רק בכסף ממש, בהתנדבות לדוגמא. האם ניתן להתנדב מספר ימים וההתנדבות תחשב כשווה כסף לדמי המעשרות. רוב תודות, מ. נ.ב האם ניתן לקבל הפניה למקורות הדנים בנושא.
תשובה: מצאתי תשובה ובה הסבר מדוע אין לעשות כך. עיין
שאלה: חודש תמוז: למה קראו לחודש תמוזדווקא בשם זה? הרע זה שם של אל בבלי. זאת לא עבודה זרה?
תשובה: באר רמב"ן שזהו זכר לגלות בבל ממנה נושענו, ועל כן שמרו את שם החודשים שלהם להזכיר שהשם גאלנו מטומאה זו
שאלה: לבבות עוף בבישול: האם מותר לשים בתבשיל לבבות עוף שהומלחו, תוך 3ימים
תשובה: כן אבל חלק מהאשכנזים נהגו לא לאכול לב מבושל. עיין שו"ע יור"ד סימן עב: דין מליחת הלב והריאה סעיף א הלב, מתקבץ הדם בתוכו בשעת שחיטה. לפיכך צריך לקרעו קודם מליחה ולהוציא דמו, ולמלחו אחר כך. ואז מותר אפילו לבשלו (ארוך כלל ט"ו). (ויש מחמירים לבשלו רק צולין אותו) ואחר כך מבשלו (ש"ד).
שאלה: דברי תורה: כבוד הרב כידוע לי, אין לחשוב ולהרהר בדברי תורה (מכל סוג) בזמן שירותים מסיבת טומאה. אך אני לא מבינה מדוע? דווקא בשרותים, אנחנו מבינים כמה המכונה שנקראת אדם משוכללת - מוציאה את כל הפסולת ואת כל מה שהיא לא צריכה בשניות דקות ללא כאב, או מכשירים למינהם. לדוגמא אם אכלנו משהו לא טוב ויש קילקול כיבה, אז יש הקאות שגורמות לכאבים והרגשה לא טובה, לעומת זאת - הליכה לשרותים אינה מכאיבה כלל. ומרוב שאנחנו רגילים אליה, לא מחשיבים את הפעולה זו לנחוצה. אז אם ככה למה בשעת הצרכים אסור לחשוב "וואו איזו מכונה משוכללת ברא ה "? מראש והמשך יום טוב
תשובה: החשיבות והיעילות של מערכות ההפרשה מקבלת הערכה רבה והודיה בברכת  אשר יצר. ההסתייגות מהמקום היא מאותה סיבה שאת לא מקבלת אורחים בשרותים ולא פועלת שם בצוותא עם חברים כי יש שם חשיפה של אברים צנועים וריחות לא נעימים. לימוד תורה הוא סוג של מפגש עם הקב"ה - ואין ראוי לפגוש את הקב"ה במקום שאינו מכובד.
שאלה: כשרות לקינדר בואנו: אני נמצא באנגליה ורוצה ךראות תעודת כשרות על קינדר בואנו התקשרתי לרבנות בוורשה לקבל את התעודה והם לא מוכנים למסור אותה כנרא. יש להם אינטרסים.איך אני יכול לקבל את התעודה
תשובה: איני מבין ב"אינטרסים" כפי שכבודו כתב. והאמת היא שגם לא הבנתי את השאלה. ולכן אני שואל: 1.האם יש הכשר על המוצר או לא? 2.אם כן אז מדוע אתה דורש תעודה? 3.ואם אין על המוצר הכשר אז מדוע אתה חושב שהוא כשר? בקיצור- אשמח לנסות לעזור, אולם איני יודע כיצד אוכל לעזור.
שאלה: ללא נושא: אם אני רוצה לקבל תעודת כשרות על מוצר שמיוצר בחול נאמר לי שרק הרבנות של אותה מדינה יכולה לתת כשרות למפעל שנמצא בשטחה אם אמת הדבר מדוע על קפה גייקובס יש כשרות של מנצטסר למרות שהמפעל נמצא בגרמניהמ
תשובה: זה לא נכון. תפנה למחלקת היבוא של הרה"ר וקבל את כל המידע (בחינם, וגם האישור כשרות של הרה"ר הוא ללא ת ) הדרוש כדי לקדם את הענין.
שאלה: שבת: הרב, יש לי כמה שאלות הן לגבי השבת והן לגבי הלכה. א. שמעתי על דרך לטיהור הגוף ע"י צום מים. בד"כ הצום נערך 21 ימים. האם זה נכון לעשות דבר כזה? הרי יש את השבת. ובנוסף שזה הפסד ברכות. אך חשבתי לעצמי שניתן לענג את השבת בדברי תורה אך אני יודעת שמצווה גם במאכלים. ב. האם חייב לאכול לחם בשבת? ג. אני טבעונית כ8 חודשים. האם הדרך הזו נכונה כיום? המחשבה על לאכול חיות ומוצרים מן החי מזעזעת אותי ובמיוחד בדרך שעושין זאת היום. צער בעלי חיים לשמה. וחשוב לי לציין שהטבעונות לא פוגמת ביחס בין אדם לחברו. חלילה. אני מכינה דברים עם בשר ומגישה אך לא מסוגלת להכניס לפי. ושמעתע מעוד רבנים שהם לא אוכלים בשר. האם זה ר? אשמח למענה, ב וערב טוב
תשובה: א. אני לא מכיר צום מים. אני יודע שיש בעולם הרבה מאוד רעיונות לכל מני צומות וכל מני סגנונות אכילה. מצוות כבוד שבת כוללת סעודות שבת. אפשר לצמצם אותן אבל אי אפשר לבטל אותן. ב. חייבים לאכול כזית לחם בשתי סעודות שבת: בערב ובבקר, סעודה שלישית יכולה להיות בדיעבד גם בפירות. ג. מותר להמנע מאכילת בעלי חיים ומוצרים מן החי. אך צריך להזהר שלא לחשוב עצמך טוב מאחרים ולא להיסחף לגאווה.
שאלה: אורך חוטי הציצית: כבוד הרב היום, סבתי שאלה אותי שאלה, ששכחתי את תשובתה, אשמח לקבל עזרה. למה יש אורך שונה לחוטי הציצית? והאם מותר לקצרם? מראש והמשך יום טוב
תשובה: אורך חוטי הציציות, כולל הגדיל (החלק שיש בו קשרים וכריכות) והחוטים הפשוטים, צריך להיות לכל הפחות כשיעור י"ב גודלים, היינו 24 ס"מ. ואם הוא ארוך יותר אין בכך בעייה, אבל אם הוא קצר מזה, לדעת פוסקים חשובים הציצית פסולה ואין לברך עליה. החלק של החוטים המונח על הבגד אינו נחשב, אלא צריך שאורך הציציות משפת הבגד ואילך, לאחר קשירת הגדיל, יהיה 24 ס"מ. וטוב ששליש מהאורך יהיה מהגדיל, ושני שליש מהחוטים, שכך הוא נוי הציצית. לאחר שהציציות נקשרו בבגד כהלכה, היינו שהיה אורכם 24 ס"מ, אם נקרע חוט אחד עד מקום הגדיל, עדיין הציצית כשרה לכל הדעות. וכן אם נקרעו שני חוטים ונותר מהם שיעור 4 ס"מ, עדיין הציצית כשרה לכל הדעות. אם נקרעו כל החוטים אבל נשאר מהם שיעור 4 ס"מ, ואחד נקרע עד מקום הגדיל, אף שיש אוסרים, מכל מקום דעת רוב הפוסקים שהציציות כשרות, וכן נפסק להלכה שאפשר עדיין לברך על הציציות הללו. אבל ראוי להחליפן בהקדם. אם חוט נחתך מעיקרו, היינו בין מקום הגדיל למקום חיבורו לכנף הטלית   הציצית פסולה. מתוך
שאלה: תפילה: לכבוד הרב! לפני כחודש הייתי בהרצאה של רב אחד, והוא דיבר איתנו על זיווג הגון לעתיד. והוא אמר בגלל שאנחנו צעירות (בנות: 16-17) והמחשבות שלנו הן רבות על בנים, וזהו הגיל שבו אנחנו מתאהבות המון. ולפעמים אנחנו חושבות על איזה שהוא בן מסוים. עכשיו השאלה שלי היא: זה באמת אפשרי להתפלל על מישהו מסוים שבאמת אני חושבת שמתאים לי מבחינת: אופי, יופי, לב טוב וכמובן יראה שמיים? האם אני יכולה להתפלל על אותו פלוני ספציפי ולקוות שבעזרת ה זה יתקיים? ויום טוב!
תשובה: ב"ה, לא כדאי להנעל על מישהו, כיוון שזו החלטה של נערה בת 17, זו החלטה רגשית ולא בוגרת, אינה דומה החלטה זו להחלטה ורצון של בחורה בגיל 21-22, שכבר בגרה ועצבה את דמותה. דני ארגמן
שאלה: פירוש חלום: אבי נפטר לפני כחודשיים ממחלת הסרטן ואני הייתי איתו לבד בנשימתו האחרונה. חלמתי שלוש חלומות מאז. חלום ראשון: אני והוא הולכים ברחוב עם הרבה אנשים מסביב ורק אני דיברתי. באותו חלום בסיטואציה אחרת, אני ואחותי מדברות ויודעות שהוא עומד למות והוא צופה בנו מרחוק מתוך ההמון האנשים. חלום שני: דיברנו בטלפון על נושא כללי חלום שלישי לפני מספר ימים: אני נמצאת בחצר שלא שלי עם הרבה. ילדים ונגשות אלי שתי בנות ומבקשות שאעזור להן למצוא חברה אולי. אנחנו נגשות אל הדלת ומבחי לדפוק אבא שלי פתח את הדלת פינה לנו את הדרך להכנס וחייך אלינו. הוא היה נראה קורן, לבוש אלגנט עם שיער מסודר וכיפה לבנה על ראשו אשמח לפתרון החלום.
תשובה: מצטער מאוד לאכזב אותך אבל אני לא יודע לפתור חלומות אני רק יכול לומר לך דבר שאת יודעת אותו: את מאוד מתגעגעת לאביך ומאוד כואבת את הפרדה ממנו.
שאלה: כלי קורנינג שהיו שייכים לאדם אחר: עובד מהמשרד שאני עובד בו הביא למשרד כלי קורנינג ותבניות שהוא ואשתו כבר אינם צריכים אותם בשל מעבר לדירה קטנה. האיש אינו דתי אך טוען כי הוא ואשתו שומרים על כשרות. אינני חושב שהוא שומר שבת. האם אפשר להשתמש בכלים האלו? האם צריך להכשיר אותם? האם ניתן להכשיר כלים שכבר השתמשו בהם בעבר?
תשובה: עיין ב שם מובא שהפוסקים חלוקים בענין ההגדרה הלכתית של החומר הזה. השאלה קצת מורכבת ותלויה האם אתם ספרדים או אשכנזים. וגם לא כתבתם מאיזה חומר עשויה התבניות. ולכן מכיון שאנו צריכים לשאול כמה שאלות בירור כדאי להתקשר למוקד של כושרות כדי לקבל מענה לשאלתכם. 026569352 אם אין מענה שאותו רגע אז השאירו הודעה ונחזור אליכם.
שאלה: שניים מקרא בלילה: חודש טוב האם מותר לבעל קורא להכין את קריאת הפרשה בלילות השבוע מא עד ה אשמח למקורות אם יש מראש
תשובה: מעיקר הדין מותר שלא מצאנו בתלמודים או בראשונים איסור כזה. ועל פי תלמידי האר"י יש להמנע ע"פ הסוד מהשקיעה עד חצות לקרוא את המקרא, ועד הזריחה להמנע מלקרוא את התרגום. אולם נראה שאם לומד עם רש"י גם לפי הסוד מותר עד השקיעה ולאחר חצות, שכן דוקא בתרגום הקפידו. ואת רש"י אפשר לקרוא גם לאחר שקיעה טרם חצות, שזה אינו בכלל מקרא.
שאלה: אמונה: העניין יש קונה עולמו והמאבד בעולמו בשעה למה התכוונו? האם הכניסה לגן עדן מותנת בפעמים שתקנה עולמך יותר משתאבד הרי ביום אחד אדם יכול לקנות עולמו ולאבדו עשרות פעמים, האם מצווה אחת של רשע שקולה לעברה אחת של צדיק?
תשובה: המושג "קונה עולמו בשעה אחת" מכוון לדברים שלא קורים בכל יום. מדובר על מקרה של פעם אחת בחיים. אדם פועל בדרך מאוד מיוחדת ולא צפויה, בדרך נפלאה ונשגבת, בכך הוא מגלה דרגה רוחנית מאוד גבוהה שלא באה לידי ביטוי בחיי היום יום שלו, ובכך הוא קונה עולמו.
שאלה: איסור חדש: קניתי גרנולה בה יש שיבולת שועל. על השקית מובא שזה בהשגחת בד"צ חתם סופר בני ברק. רציתי לדעת מה מדיניות הכשרות שלהם לגבי חדש? ואם אפשר לדעת גם לגבי עוד כשרויות (בד"צ למיניהם ועוד)
תשובה: הרה"ר וכל הבד"צים בארץ מקפידים על "חדש". גם בכל מוצר שיש עליו "אישור הרה"ר לישראל" אין חשש חדש. הכשרים בחו"ל מתירים "חדש" על פי שיטת ספר התרומה והב"ח (עיין בשו"ע או"ח ס  תפ"ט במשנה ברורה ס"ק מ"ה ובביאור הלכה שם). ולכן עם יש מוצר עם הכשר מחו"ל בלי אישור הרה"ר אז יכול להיות שזה "חדש". עוד ענין חשוב שצריך להזכיר אותו הוא ש"חדש" לא מתבטל ב60 ואפילו לא האלף. ככתוב בשו"ע יור"ד ס  סימן קב: דין דבר שיש לו מתירין סעיף א כל דבר שיש לו מתירין, כגון ביצה שנולדה ביום טוב, שראויה למחר, אם נתערבה באחרות, בין שלימה בין טרופה, אינה בטלה אפילו באלף. ואפילו ספק נולדה ביום טוב, ונתערבה באחרות, אסורות. ואם נתערבה בשאינה מינה, בטלה בס  (טור וש"ד ותשו  הרא"ש ור  ירוחם והגהות ש"ד ורש"ל ורוקח וכנ"ד סמ"ג וסמ"ק בהל  י"ט וכ"כ או"ה כלל כ"ו בשם סמ"ג ות"ח כלל מ"ג ולא כב"ח וסמ"ק סימן רי"ד וכ"מ באגודה ומרדכי ריש ביצה בשם ראבי"ה וכ"כ טא"ח סימן תקי"ג והאגור בשמו והאו"ה כלל כ"ה בשם מרדכי ריש ביצה בשם ראבי"ה ולא כב"ח). הגה: מיהו אם לבנו בה מאכל, או נתנו בקדירה לתקן הקדירה, כגון שמלאוה בתרנגולת, אינה בטלה (הגהת ש"ד ובארוך) ועיין בא"ח סימן תקי"ג. עכ"ל. וחדש הוא דבר שיש לו מתירים כי אחרי ט"ז בניסן ה"חדש" הוא הופך להיות "ישן" והוא מותר.
שאלה: השכלה וזוגיות: כרגע אני בת 23, לקראת סיום לימודי תואר ראשון. במקביל (לפני כשלושה שבועות) התחלתי לימודי תואר שני, אך מאז עולה בי המחשבה שאולי זה לא מתאים לעכשיו, מכיוון שקיים חשש שאני יוצרת פער בהשכלה עם בן זוג לעתיד וזה עלול ליצור בעיות וחלילה לצמצם אפשרויות בחירה. אני לא רוצה לפספס את השלב הזה בחיים שהוא חשוב למציאת שידוך להקמת משפחה. ברצוני לשאול את הרב מה דעתך בעניין זוגיות והשכלה?
תשובה: ב"ה, את לא צריכה לחסום את עצמך מלהתקדם בגלל חשש זה, בניית קשר טוב לא קשורה להשכלה אקדמאית, אלא לכישורים בין בני אדם, אשה יכולה להיות בעלת תואר שני והבעל ללא השכלה אקדמאית ולבנות זוגיות טובה, אם לא מתנשאים ויודעים להעריך נכון את הסגולות של בן הזוג. דני ארגמן
שאלה: מים חמים: 10311 שמתחממים מים חמים לפני ערב שבת בדוד, מדוע אסור לפתוח ברז מים חמים כאשר המים חוממו בדוד מהחשמל (בוילר), ואם זה התחמם מהשמש כן מותר? הרי בשני המקרים קורה אותו דבר שהמים שנכנסים לדוד מתבשלים עם המים החמים שבדוד. וכמו כן להבנתי בשני המקרים לא התכוון זה שפתח את הברז לחמם את המים הקרים שנכנסים למים החמים שבדוד.
תשובה: האיסור לבשל מהתורה הוא בחום האש או ב תולדות האש, היינו בדברים שהתחממו על ידי האש ( בוילר). אבל בחום השמש מותר לבשל, לפיכך, מותר להעמיד ביצה במקום שהשמש לוהטת בו, עד שתתבשל. מותר להשתמש במים חמים מ דוד שמש, משום שזה נחשב חימום בשמש עצמה, והקולטים רק מסייעים לריכוז קרני השמש וקליטתם. ואם כן אין בעיה שבעת שיפתחו את ברז המים החמים יכנסו תחתיהם מים קרים לדוד, שהרי מותר לבשל אותם בשבת בקרני החמה (הרב פרנק בהר צבי או"ח קפח  ציץ אליעזר ז, יט  הרב קאפח  יבי"א ד, לד  אול"צ ח"ב ל, ב). מתוך עיין שם בדיון הרחב על האוסרים והמתירים
שאלה: מלאכת אופה: 10310 בספר אורות ההלכה כתוב במלאכת אופה שמותר לבשל מאכל אם שמים אותו בצד קדרה חמה למשל, אך לא ישירות מול האש. כמו כן מותר לחמם מול אור השמש. יחד עם זאת אסור לחמם באמצעות אבנים שהתחממו מהשמש. מה ההבדל (הסיבה ההלכתית) בין אבנים שהתחממו מהשמש שאסור לבשל דרך לעומת קדרה שהתחממה מהאש וכן מותר לבשל באמצעותה?
תשובה: האיסור לבשל מהתורה הוא בחום האש או ב תולדות האש, היינו בדברים שהתחממו על ידי האש. אבל בחום השמש מותר לבשל, לפיכך, מותר להעמיד ביצה במקום שהשמש לוהטת בו, עד שתתבשל. ועל דברים שהתחממו מהשמש, שנקראים  תולדות חמה, גזרו חכמים שלא לבשל, משום שחששו שאם יבשלו על מחבת שהתחממה בחום השמש, יטעו לבשל גם על מחבת שהתחממה על האש לאחר שהורידוה מהאש, ויעברו באיסור תורה (שו"ע שיח, ג, מ"ב יז). מתוך
שאלה: מלאכת טוחן: 10308 בספר אורות ההלכה, עמוד 296, מלאכת טוחן, הלכה ו, נאמר "אסרו חכמים לחולה שאינו מצטער כל כך לקחת תרופות בשבת, שמא כשלא יהיו לו סממנים שחוקים לרפואה מערב שבת, יבוא לשחוק סממנים, בחשבו שלצורך רפואה מותר, ונמצא מתחייב משום טוחן". שאלה: אסבר להסבר הכלה זו בשפה פשוטה. אני לא מכיר את המונחים לשחוק סממנים, סממנים שחוקים וכד.
תשובה: סממנים יכולים להיות עלים או ענפים יבשים שמהם מכינים אבקה של תרופה. החשש הוא שמישהו יטחון את העלים והענפים לאבקה כדי שהחולה יוכל לבלוע אותם.